**Muotsiuon að Ulum Dalskaes årsmyöt 2025-03-23**

Að ieðersmįeðlem i Ulum Dalska firislår ig

Ulla Schütt.

2009 war fuost åreð språkstipendieð dieldes aut.

Eksaminasiuon i övdalska för niur jält i mikklų år til i iett liteð ruom inað lärerruomeð ą̊ ogstadieð i Övdalsskaulam. Dar råkeð ig Ulla nogrų år etter 2009 mes Ulum Dalska jält ą̊ förbirieð ien eksaminasiuon. Eð wart tal um stipendieð.

Dą̊ sagd Ulla: Ig beller jåp til. Ig tar rieð ą̊ ukin dag so passer bra fer niur. Og ig beller djärå iet stjiema so kripper witå ukų tid dier ul eksaminiras. Og so wart eð.

Eðar arbiteð ar Ulla fuortsett min ollų år etter eð, attrað ollt eller ą̊ ar gart.

Ig wenter eð ir jär Ullaes arbiet min Ulum Dalska byrdes.

Ulla ar gart noð mitjið mier under årę so åvå ferið,

till eksempel ollt arbiet eð innbar min Wilum og Bellum.

Ulla ir wel wärd werd ieðersmiedlem, ansir ig.

Övdaln 17 januari 2025

Pell Birgitta Andersson